
NARVA LINNAVALITSUS
KORRALDUS
	Narva
	                                      20.09.2017 nr ................


Koha-aadressi määramine
(Remmelga tn 8)
1. Asjaolud ja menetluse käik
Narva linnavalitsuse 15.12.1994 korraldusega nr 1237-k „Postiaadressi määramine“ omistati pumbajaamale postiaadress, Kulgu sadam 3. 
Nimetatud maaüksuse (katastritunnus 51106:001:0028) aadress ei vasta aga 10.03.2011 jõustunud ruumiandmete seadusega kehtestatud koha-aadressi määramise nõuetele, ehk et katastriüksus ei oma juurdepääsu kasutatud liikluspinnalt.
Seoses sellega viib Narva linnavalitsus läbi koha-aadressi korrastamise menetluse, millega määratakse nimetatud maaüksusele lähiaadress, Remmelga tn 8 (asendiplaan lisatud).
Kõnesoleva krundi omanik on aadressi muutmisega nõus (e-kiri 11.09.2017).

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine;
2.3 Haldusmenetluse seaduse § 68 lõike 2 kohaselt otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.
3. Otsus
Määrata maaüksusele katastritunnusega 51106:001:0028 aadress Narva linn, Remmelga tn 8. 

4. Rakendussätted
4.1 Tunnistada kehtetuks Narva linnavalitsuse 15.12.1994 korralduse nr 1237-k „Postiaadressi määramine“ punkti 1 alapunkt 5;

4.2  Korraldus jõustub teatavakstegemisest;
4.3 Kohustada Narva linnavalitsuse Arhitektuuri- ja Linnaplaneerimise Ametit korraldus maaüksuse Remmelga tn 8 omanikule teatavaks teha;
4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

